open-index/open-wikipedia-markdown huggingface dataset:
Biurakanskaja astrofizičeskaja observatorija

thumb|Biurakanskaja astrofizičeskaja observatorija
**Biurakanskaja astrofizičeskaja observatorija** je observatórium v Arménsku na svahoch vrchu Aragac, 35 km severozápadne od Jerevanu (+44°17,5'; +40°20,1'; 1 450 m). 

Je jedno z najväčších observatórií v bývalom Sovietskom zväze, založené roku 1946 z iniciatívy V. A. Ambarcumiana. Zaoberá sa výskumom nestacionárnych hviezd, hmlovín, hviezdnych asociácií, pekuliárnych galaxií a kvazarov. Observatóriu patrí rádioastronomická stanica v Saravande (3 km severne od Biurakanu), na ktorej je rádiový ďalekohľad s priemerom antény 100 m.

## Vybavenie
* 260 cm reflektor (v činnosti od roku 1976) 
* Schmidtova komora 100/132 cm (v činnosti od roku 1961) 

## Externé odkazy

* Oficiálna web stránka

Kategória:Astronomické observatóriá v Arménsku
Encyclopédie ou Dictionnaire raisonné des sciences, des arts et des métiers

náhľad|Titulná strana prvého zväzku ''Encyklopédie.''

***Encyclopédie ou Dictionnaire raisonné des sciences, des arts et des métiers*** (v doslovnom preklade z franc.: „Encyklopédia alebo Rozumne koncipovaný slovník vied, umení a remesiel“) alebo skrátene ***Encyclopédie*** („Encyklopédia“) je encyklopédia, ktorá bola publikovaná vo Francúzsku v rokoch 17511766, neskoršie revízie a dodatky v rokoch 1772, 1777 a 1780. Hlavným redaktorom bol Denis Diderot.

Celkovo ju tvorí 28 zväzkov. Je stelesnením osvietenských snáh. Pretože bola nebezpečná pre šľachtu i cirkev, niektoré zväzky štát zakázal. Encyklopédia bola určená pre vzdelávanie širokých más verejnosti, poskytovala im informácie z rozličných oblastí ľudského poznania (prírodoveda, história, umenie, filozofia).

## Pozri aj
* Encyclopaedia Beliana
* Encyclopædia Britannica
* Ottův slovník naučný
* Encyclopædia Universalis
* A Pallas nagy lexikona
* Encyklopedista (Diderotova ''Encyklopédia'')

## Iné projekty

## Externé odkazy

* Online verzia 
* Encyclopédie collaborative translation project (projekt na preklad Encyklopédie do angličtiny)

Kategória:Francúzske encyklopédie
Kategória:Osvietenstvo
Dance of Death

***Dance of Death*** je v poradí trinásty štúdiový album Anglickej heavy metalovej skupiny Iron Maiden.

## Zoznam skladieb
# „Wildest Dreams“ (Smith, Harris) – 3:52
# „Rainmaker“ (Murray, Harris, Dickinson) – 3:48
# „No More Lies“ (Harris) – 7:21
# „Montségur“ (Gers, Harris, Dickinson) – 5:50
# „Dance of Death“ (Gers, Harris) – 8:36
# „Gates of Tomorrow“ (Gers, Harris, Dickinson) – 5:12
# „New Frontier“ (McBrain, Smith, Dickinson) – 5:04
# „Paschendale“ (Smith, Harris) – 8:28
# „Face In Sand“ (Smith, Harris, Dickinson) – 6:31
# „Age Of Innocence“ (Murray, Harris) – 6:10
# „Journeyman“ (Smith, Harris, Dickinson) – 7:06

## Single
* „Wildest Dreams“
**Bonus: „Pass The Jam“
Vydané: 1. september 2003
* „Rainmaker“
**Bonus: „More Tea Vicar“
Vydané: 24. november 2003
* „No More Lies“
**Bonus: „Paschendale“ (orchestrálna verzia)
Vydané:29. marec 2004

## Zostava
* Steve Harris – basová gitara, klávesy
* Dave Murray – rytmická a sólová gitara
* Bruce Dickinson – spev
* Nicko McBrain – bicie
* Janick Gers – rytmická a sólová gitara
* Adrian Smith – rytmická a sólová gitara

## Zaujímavosti
* Album mal byť pôvodne nakreslený len umelcom Davidom Patchettom, ktorý mal obsahovať len Eddieho a zahalených mníchov, no kapele sa zdal obal príliš prázdny a tak sa najali ľudí z *Goblin Art* a tí album dokončili do finálnej podoby (pozri hore).
* Za svoje 20 ročné pôsobenie Nicko McBrain napísal pre tento album svoju pieseň „New Frontier“, ktorú neskôr rozvinuli Smith a Dickinson.

Kategória:Albumy Iron Maiden
Kategória:Hudobné albumy z 2003
Aps

**APS** alebo **Aps** alebo **aps** môže byť:

* súhvezdie Rajka (štandardná astronomická skratka), pozri súhvezdie Rajka
* formát filmu, pozri Advanced Photo System
* aktívny pixelový senzor, pozri APS (snímač)
Apple (družica)

**Apple** je prvá indická telekomunikačná družica, vypustená 19. júna 1981 na stacionárnu dráhu, umiestená nad 102° vých. dĺžky.

Kategória:Umelé družice Zeme
Kategória:Indické umelé družice
Kategória:Telekomunikačné družice
Kategória:Kozmonautika v 1981
Endotermická reakcia

**Endotermická reakcia** je taká chemická reakcia, pri ktorej sa spotrebúva teplo, teda zmena reakčnej entalpie je kladná. Príkladom je reakcia termického rozkladu vápenca:
: CaCO3(s) → CaO(s) + CO2(g)&nbsp;&nbsp;&nbsp;Δr*H* = 178,4 kJ mol−1
Veľká väčšina endotermických reakcií prebieha uspokojivo len pri vyšších teplotách. Napr. spomenutá reakcia rozkladu vápenca prebieha až nad teplotou 850&nbsp;°C. Endotermické reakcie prebiehajú len pri neustálom spotrebúvaní tepla. Spoločným znakom všetkých endotermických reakcií je že, produkty majú väčšiu energiu ako reaktanty.

Kategória:Chemický dej
Javorinská ulica (Bratislava)

**Javorinská ulica** je ulica v Bratislave, v mestskej časti Staré Mesto.

## Blízke ulice
* Hummelova ulica
* Mudroňova ulica
* Myjavská ulica

## Galéria

Javorinská 01.jpg
Javorinská 02.jpg
Javorinská 03.jpg
Javorinská 04.jpg


## Referencie

## Iné projekty

## Externé odkazy
*Javorinská na mape Bratislavy

Kategória:Ulice v Starom Meste v Bratislave
Dom U dobrého pastiera

**Dom U dobrého pastiera** je meštiansky rokokový dom z 2. polovice 18. storočia na Židovskej ulici číslo 1 v Bratislave. Je to jedna z najkrajších rokokových stavieb v Bratislave.

Dom bol postavený pre bratislavského obchodníka v rokoch 1760-1765. Patrí k niekoľkým zachovaným pôvodným budovám bratislavského podhradia. V roku 1975 bol zrekonštruovaný a Múzeum mesta Bratislavy v ňom otvorilo unikátnu expozíciu historických hodín, kde sú vystavené rôzne typy hodín z obdobia od 17. do začiatku 20. storočia, no zameriava sa najmä na hodiny z 18. a 19. storočia vyrobené v dielňach bratislavských majstrov.

## Iné projekty

## Externé odkazy

* Múzeum mesta Bratislavy - muzeum.bratislava.sk 

Kategória:Budovy v Bratislave
Kategória:Múzeá v Bratislave
Kategória:Rokokové stavby na Slovensku
Kategória:Architektúra z 1765
Erdődyho palác (Ventúrska)

**Erdődyho palác** je neskorobarokový palác na Ventúrskej ulici 1 v Bratislave, ktorý vznikol v roku 1770. Bol postavený pre krajinského sudcu Juraja Erdődyho podľa projektu Mateja Walcha. Vznikol na mieste troch starších domov. Pôvodne to bola trojpodlažná budova, ktorá bola v prvej polovici 20. storočia rozšírená o ďalšie dve poschodia.

Začiatkom 21. storočia, v roku 2003, prešiel rozsiahlou rekonštrukciou. V súčasnosti sa tu nachádza bar a kaviareň, a reštaurácia, súčasťou ktorej je aj jedna z najväčších vínoték na Slovensku obsahujúca asi 400 druhov vína. V podzemí paláca sa nachádza moderný disko klub, súčasťou ktorého je funkčná trafostanica, ktorá slúži ako zdroj elektrického prúdu pre bratislavské Staré Mesto. Súčasťou klubu je najväčší bar z liateho betónu na Slovensku s dĺžkou 15 metrov.

## Referencie

## Iné projekty

Kategória:Paláce v Bratislave
Kategória:Barokové stavby na Slovensku
Kategória:Architektúra z 1770
Vitellius

thumb|''Aulus Vitellius Germanicus''
**Vitellius** alebo **Aulus Vitellius Germanicus** (* 12 al. 15 po Kr. – † 20. december 69) bol rímskym cisárom od 2. januára/17. apríla 69 do 20. decembra 69, tretím cisárom v roku Štyroch cisárov. 

Aulus Vitellius syn Lucia Vitellia a Sestilie sa narodil okolo roku 15 v Apúlii. Otec mal za sebou veľmi úspešnú politickú kariéru, trikrát bol konzulom, hlavným radcom a spolucenzorom za cisára Claudia, ktorý bol jeho priateľom. Aj on užíval priazeň cisárov Caligulu, Claudia a aj Nerona na cisárskom dvore a zastával vysoké štátne funkcie. Bol kurátorom zodpovedným za verejné práce, v roku 48 konzulom, okolo roku 55 – 60 prokonzulom v provincii Africa a zastával dve vysoké kňazské funkcie (Fratres Arvales, Quindecemviri sacris faciundis). Po smrti cisára Nera (8.7.68) sa stal cisárom Galba, ktorý ho vymenoval za veliteľa vojsk v Dolnej Germánii. V Hornej Germánii velil vojsku Galba, ktorému 1. 1. 69 légie vypovedali poslušnosť. 2. 1. 69 bol Vitellius svojími jednotkami vyhlásený za cisára. 15. 1. 69 v Hornej Germánii zavraždili cisára Galbu, jeho vraždu zosnoval bývalý prívrženec Nerov Otho. Otha vymenovalo vojsko za cisára. 14. 4. 69 došlo k rozhodujúcej bitke medzi jednotkami Otha a Vitellia pri Bedriacu, kde bolo Othovo vojsko porazené a Vitellius bol o tri dni zvrchovaným cisárom Ríma schváleným senátom. Udalosti posledných rokov plného bezprávia, keď vojsko plienilo a vraždilo, nemohúcnosť nového cisára zabrániť ďalšiemu bezpráviu znášal Rím veľmi ťažko. Východné légie spočiatku naklonené Vitelliovi boli znepokojené udalosťami na západe a presvedčili Vespasiana, aby sa stal cisárom. 3. 7. 69 zložilo vojsko v Judei prísahu Vespasianovi. V Judei bolo v tom čase povstanie, ktoré mal potlačiť, preto prenechal velenie svojmu synovi Titovi na dokončenie vojny a on s vojskom vyrazil do Itálie. V bitke pri Cremone bolo vojsko Vitellia porazené a Vitellius 20. 12. 69 na Rímskom fóre popravený.

## Iné projekty

Kategória:Cisári starovekého Ríma
Kategória:Úmrtia v 69
Škoda 100 (1939)

**Škoda 100** bol ľahký úžitkový automobil, ktorý bol vyrábaný českou automobilkou Škoda v rokoch 1939-1942. 

## Konštrukcia
Predával sa ako klasický valník, so skriňovou nadstavbou, ako armádne "radiovozidlo" alebo len ako podvozok. Vyrobilo sa 81 kusov, ktoré poháňal vodou chladený radový štvorvalec OHV so zdvihovým objemom 1564 cm³ a výkonom 31 kW (42 koní), ktorý umožňoval dosiahnuť maximálnu rýchlosť okolo 80 km/h.

Rovnaký názov nieslo aj vozidlo, vyrábané v rokoch 1969-1977.

100
Flock

**Flock** bol webový prehliadač ktorý bol špecializovaný na sociálne siete. Staršie verzie používali vykresľovacie jadro Gecko od Mozilly. Verzia 2.6.2 (vydaná v júli 2010) bola posledná verzia ktorá používala vykresľovacie jadro Gecko. Od verzie 3, Flock používalo Chromium s vykresľovacím jadrom WebKit. Flock bol dostupný k stiahnutiu zadarmo a podporovalo Microsoft Windows a Mac OS X (predtým bol dostupný aj pre Linux).

Podpora Flocku bola ukončená v apríli 2011. O rok neskôr, v apríli 2012, stará webová stránka Flocku bola obnovená a naznačovala, že tento projekt bude obnovený. Vyzývala čitateľov aby si ich dali do e-mailových odberov, aby dostávali ďalšie novinky o tomto webovom prehliadači. V apríli 2013 stránka bola presmerovaná na stránku inej spoločnosti naznačujúca, že obnova tohto webového prehliadača nenastane. V auguste 2014 táto stránka bola znovu obnovená s textom "Pracujeme na niečom úžasnom. Napíšte vašu e-mailovú adresu a budete informovaní, kedy to začne", naznačujúca, že na projekte Flock sa naďalej pracuje.

## História
Flock Inc. bol zakúpený spoločnosťou Zynga. Vývoj prehliadača bol ukončený, s podporou do 26. apríla 2011.

## Funkcie
Flock 2.5 obsahoval sociálne siete a multimediálne služby ako MySpace, Facebook, YouTube, Twitter, Flickr, Blogger, Gmail, Yahoo! Mail, atď. Po prihlásení sa na niektorú zo sociálnych služieb Flock sledoval aktualizácie od priateľov: profily, odovzdané fotografie atď. Najnovšia verzia Flocku 2.5 pridala funkcionalitu vyhľadávania na Twitteri, písanie stavových aktualizácií do viacerých služieb a bol predstavený chat pre Facebook Chat cez webový prehliadač.

Ostatné funkcie, ktoré obsahoval prehliadač Flock:
* Zabudované zdieľanie textu, odkazov, obrázkov a videí
* "Media Bar" (Panel médií) - zobrazovanie ukážky online videí a fotografií, ale aj odbery pre obrázkový a video-kanál.
* Čítačka kanálov s podporou Atom, RSS a Media RSS
* Čítačka a editor blogov, ktorý povoľoval priame posielanie do ľubovoľného blogu
* Webkit e-mailový komponent, ktorý povoľoval užívateľom prezerať e-maily mimo webovej stránky, vytvárať nové konverzácie a premiestiť obrázky a videá z Media Baru alebo webclipboardu do konverzácie
* Podpora pre rozšírenia tretej strany s podporou rozšírení pre Firefox

## Referencie

Kategória:Webové prehliadače
Stará radnica

**Stará radnica** môže byť:

* na Slovensku
**Stará radnica (Bratislava)
** Stará radnica (Košice)
**Stará radnica (Pezinok)
**Stará radnica (Nitra)

* v Česku
** Stará radnica (Tábor)

* v Rumunsku
** Stará radnica (Brašov)
Stará radnica (Bratislava)

**Stará radnica v Bratislave** je historická budova na Hlavnom námestí v Bratislave a patrí medzi najstaršie budovy v Bratislave. Tvoria ju viaceré budovy, konkrétne Jakubov dom, Pawerov dom, Ungerov dom, a Aponiho palác, ktoré boli postavené v rôznych umeleckých slohoch. Pôvodná časť radnice je dom s vlastnou vežou na východnom okraji námestia. V súčasnosti v budove sídli Múzeum mesta Bratislavy. 

## Dejiny výstavby
Bola postavená v gotickom štýle v 15. storočí ako výsledok spojenia viacerých domov (*Pawerov dom*, *Ungerov dom*, *Aponiho palác*). Hlavnú budovu vedľa veže dal postaviť richtár Jakub v 14. storočí, zatiaľ čo samotná veža, pôvodne gotická bola postavená v 13. storočí, podľa vtedajšej toskánskej módy. 

Neskôr prešla mnohými zmenami a rozšíreniami, hlavne rekonštrukciou v renesančnom štýle v roku 1599 po poškodení zemetrasením, baroková reštylizácia veže po požiari v 18. storočí a novorenesančné, neogotické krídlo postavené v roku 1912.

## Poloha
Nachádza sa priamo v centre mesta medzi Hlavným námestím a Primaciálnym námestím, vedľa sa nachádza grécke a japonské veľvyslanectvo. Radnicu je možné ľahko spoznať podľa farebnej dláždicovanej strechy.

## Využitie
Budova sa používala ako mestská radnica od 15. storočia do neskorého 19. storočia. V tom období slúžila aj iným účelom, napríklad ako väzenie, mincovňa, miesto konania obchodov a osláv. Používala sa ako depozitár zbrojnice a mestský archív. Momentálne sa v budove nachádza *Mestské múzeum* s expozíciou o histórii Bratislavy. Medzi vystavované exponáty patria nástroje na mučenie, staromestské žaláre, historické zbrane, brnenia, maľby a miniatúry. Jednou z atrakcií je aj delová guľa vstavaná do steny veže, ktorú vystrelili Napoleonovi vojaci v 19. storočí.

## Iné projekty
.

Kategória:Budovy v Bratislave
Kategória:Radnice na Slovensku
Kategória:Staré Mesto (Bratislava)
Canon EOS 300D

**[[Canon Inc.|Canon]] [[Canon EOS|EOS]] 300D**, v Severnej Amerike pod názvom **EOS Digital Rebel** a v Japonsku pod názvom **EOS Kiss Digital**, je 6,3-megapixelová spotrebiteľská digitálna zrkadlovka, pôvodne oznámená 20. augusta 2003 pri cene $899 bez objektívu, $999 s "kit" objektívom. Používa CompactFlash karty. Polykarbonátové telá fotoaparátov 300D a Digital Rebel boli pôvodne dostupné len v striebornej farbe, pričom japonská verzia bola dostupná aj v čiernej. Neskôr, čierne verzie 300D a Digital Rebel boli tiež uvedené v USA a Európe.

300D je často považovaná za malého brata fotoaparátu Canon EOS 10D, ktorý obsahuje takmer rovnaký CMOS obrazový senzor a čip na spracovanie obrazu. Pre zaujímavosť, obidva fotoaparáty taktiež zdieľajú väčšiu časť firmware, čo bolo demonštrované hackom, ktorý doplnil do 300D niektoré z funkcií 10D.

300D bol prvý fotoaparát, ktorý podporoval objímku EF-S. Spolu s 300D bol uvedený aj objektív EF-S 18-55/3.5-5.6 ako „kitový“ objektív.

Uvedenie 300D reprezentuje významný míľnik v historii fotografie, pretože to bola prvá digitálna zrkadlovka (DSLR), ktorá spadla pod hranicu $1000.

17. februára 2005 ohlásil Canon 8,0-megapixelový EOS 350D (**EOS Digital Rebel XT/Kiss N Digital**) ako nástupcu vysoko úspešneho modelu 300D.

26. augusta 2006 ohlásil Canon 10,1-megapixelový EOS 400D (**EOS Digital Rebel XTi/Kiss Digital X**) ako nástupcu vysoko úspešneho modelu 350D.

## Pozri aj
* Canon EOS
* Zoznam digitálnych fotoaparátov Canon EOS
* Objímka Canon EF
* Objímka Canon EF-S
* Canon EOS 350D
* Nikon D70

## Externé odkazy (v angličtine)
* Official Canon specs 

300D
Canon EOS 350D

**[[Canon Inc.|Canon]] [[Canon EOS|EOS]] 350D** je 8,0-megapixelová spotrebiteľská digitálna zrkadlovka. Model bol pôvodne ohlásený vo februári 2005. Je známa aj ako **Canon EOS Digital Rebel XT** v Severnej Amerike a **Canon EOS Kiss n Digital** v Japonsku. Používa CompactFlash karty a lítium-iónovú batériu. Je to predchodca modelu EOS 400D alebo Digital Rebel XTi, ktorý bol uvedený v auguste 2006.

350D je vylepšená verzia populárnej Canon EOS 300D uvedenej v roku 2003, ktorá bola prvou digitálnou zrkadlovkou s cenou pod hranicou US$1000. Rozdiely medzi 350D a 300D sú významné a vyskytujú sa takmer vo všetkých aspektoch fotoaparátu. Mnoho funkcií, ktoré boli 'zablokované' Canonom v 300D, bolo odblokovaných v tomto modeli. Okrem týchto odblokovaných funkcií pribudlo ešte pár ďalších vylepšení. Niektoré z najvýznamnejších rozdielov zahŕňajú:
* 8,0 megapixelov (oproti predošlým 6,3)
* DIGIC II obrazový procesor — rovnaký procesor je použitý aj v špičkovej rade Canonu EOS-1Ds Mark II profesionálnych digitálnych zrkadloviek
* Takmer okamžitý nábeh po zapnutí (0,2 sekundy)
* Compact Flash typ II (zahŕňa microdrives)
* 14 políčková pamäť pre súvislé fotografovanie (oproti predchádzajúcim 4)
* Menšie a ľahšie telo
* Výrazne zvýšená možnosť upravovania funkcií používateľom
* E-TTL II algoritmus blesku (vylepšenie oproti starému E-TTL algoritmu blesku)
* Mirror lock-up
* Vyberateľné samozaostrovacie a meracie módy
* USB 2.0 rozhranie (vylepšenie oproti pomalšiemu USB 1.1 rozhraniu na 300D)

## Pozri aj
* Canon EOS
* Zoznam digitálnych fotoaparátov Canon EOS
* Objímka Canon EF
* Objímka Canon EF-S
* Nikon D50
* Nikon D70

## Iné projekty

## Externé odkazy
* DPReview reviews the 350D
* Canon EOS system infopage 
* Search function for images posted to flickr.com taken with EOS 350D
* Epinions review of 350D
* Canon EOS 350D Sample images 
* EOSrebels.com: Rebel XT links to reviews and sample photos 

350D
Canon (spoločnosť)

**Canon Incorporated** resp. **Canon Kabushiki Kaisha** (; transkripcia: *Kijanon kabušiki gaiša*; , ) je japonská spoločnosť založená v roku 1937, ktorá sa špecializuje na zobrazovacie a optické produkty, zahŕňajúce najmä fotoaparáty, fotokopírky a počítačové tlačiarne. Sídli v Tokiu v Japonsku. Na Slovensku bola v roku 2000 založená jej dcérska spoločnosť Canon Slovakia s.r.o.

## Korporátna identita
Podniková filozofia *Kyosei* je formulovaná mottom „Spoločne žiť a pracovať pre všeobecné blaho“ prostredníctvom spoločenskej zodpovednosti a ohľaduplnosti k životnému prostrediu.

## Referencie

## Pozri aj
* Zoznam produktov Canon

## Externé odkazy
* Oficiálne stránky 
* Canon's Online Camera Museum  


Kategória:Podniky obchodované na Newyorskej burze
Kategória:Podniky obchodované na Tokijskej burze
Canon EF 70-200mm

Objektív **EF 70-200mm** je telephoto zoom objektív vyrábaný spoločnosťou Canon. Používa EF objímku pre EOS sériu fotoaparátov. Jeho ohnisková vzdialenosť je 70 - 200 mm. 

Objektív sa vyrába v siedmich rôznych verziách. Všetky majú konštantnú maximálnu svetelnosť po celom ohniskovom rozsahu a všetky sú objektívy triedy L.

* 2.8L IS USM
* f/2.8L IS II USM
* f/2.8L IS III USM
* 2.8L USM
* 4L IS USM
* f/4L IS II USM
* 4L USM

## Špecifikácia

## Pozri aj
* objektív Canon EF 24-70mm, ktorý má rovnakú maximálnu svetelnosť 2.8 a dopĺňa 70-200&nbsp;mm ohniskový rozsah dole smerom k 24&nbsp;mm.

## Externé odkazy (v angličtine)
* stránky Canon:
** EF 70-200mm 2.8L IS USM 
** EF 70-200mm2.8L USM 
** EF 70-200mm 4L IS USM 
** EF 70-200mm 4L USM 

* dpreview.com:
**EF 70-200mm 2.8L IS press release
**70-200mm 4L IS press release

* Recenzie na fredmiranda.com:
** EF 70-200mm 2.8L IS USM Review 
** EF 70-200mm 2.8L USM Review 
** EF 70-200mm 4L IS USM Review 
** EF 70-200mm 4L USM Review 

70-200mm
Canon EOS

**[[Canon]] EOS** (**Electro-Optical System**) samozaostrovací 35 mm filmový a digitálny systém zrkadloviek bol uvedený v roku 1987 spolu s fotoaparátom Canon EOS 650 a v súčasnosti sa stále používa pre najnovšie digitálne zrkadlovy od spoločnosti Canon. Skratka EOS bola zvolená podľa Éós, titánskej bohyne úsvitu v gréckej mytológii a často sa vyslovuje ako slovo, aj keď niektorí ľudia hláskujú písmená.

Súťaží hlavne so sériou Nikon F a jej následovníkmi a vo väčšine krajín zastáva prvé miesto na trhu.

Systém je postavený na objímke EF, ktorá nahradila predchádzajúcu objímku FD.

## Kinofilmové zrkadlovky (SLR)

Image:Canon EOS 650.jpg|Canon EOS 650 - prvý fotoaparát so systémom EOS
Image:Canon EOS 30 img 1607.jpg|Canon EOS 30
Image:Canon 1NHS.jpg|Canon EOS 1 N
Image:EOS 50e.jpg|Canon EOS 50E


## Digitálne zrkadlovky (DSLR)


Image:Canon D60 brighterorange.jpg|Canon EOS D60
Image:Eos 300d v sst.jpg|Canon EOS 300D
Image:Canon EOS 40D and 85mmf1.8.jpg|Canon EOS 40D
Image:Eos-1D Mark III Front View.jpg|Canon EOS 1D Mark III

## Pozri aj
* Zoznam produktov Canon
* Canon FD
* Canon FL

## Externé odkazy (v angličtine)
* EOS Camera Systems homepage at Canon.com 
* Canon digital camera in Vietnam
* EF lens specification chart (pdf) 
* Information about EOS cameras
* Chronology of EOS cameras 
* Advertisement introducing the EOS 650 
* Flash Photography with Canon EOS Cameras - Part 1 - Part 2 - Part 3
* Canon Camera Museum 
* EOS Digital Photographer's Resource  *index of useful articles*
* Il mondo fotografico Canon 

 

Kategória:Canon
Kategória:Fotoaparáty Canon
Kategória:Zrkadlovky
Canon EOS 20Da

**[[Canon]] [[Canon EOS|EOS]] 20Da** je 8,2-megapixelová poloprofesionálna digitálna zrkadlovka navrhnutá špecificky pre astrofotografiu. Bola pôvodne ohlásená 14. februára 2005 na uvedenie len v Japonsku. 1. júna Canon oznámil, že 20Da bude dostupná celosvetovo. Je variantom modelu Canon EOS 20D. Podporuje EF aj EF-S objektívy.

## Pozri aj
* Canon EOS 20D

## Externé odkazy
* DPReview previews the 20Da
* DPReview covers announcement of world-wide release of the 20Da
* 20Da official website  (Japanese)

20Da
Canon EOS 10D

**[[Canon]] [[Canon EOS|EOS]] 10D** je už nevyrábaná 6,3-megapixelová poloprofesionálna digitálna zrkadlovka pôvodne ohlásená 27. februára 2003 v cenovej hladine 1 999 USD bez objektívu (dostupná cena 1 599 USD). Nahradila model Canon EOS D60, ktorý bol tiež 6,3-megapixelová digitálna zrkadlovka. Nepodporuje EF-S objektívy.

## Pozri aj

* Canon EOS
* Zoznam digitálnych fotoaparátov Canon EOS
* Objímka Canon EF

## Externé odkazy

### Recenzie produktu

* Digital Camera Resource Page  
* Digital Photography Review 
* Imaging Resource 
* Luminous Landscape, The  
* Steves Digicams 
* Canon 10D Review Links and Sample Photos 

### Ukážkové obrázky

* DCRP 
* DPReview 

10D
EF

**EF** môže byť:
*Earth First!, hnutie ekológov
*Erfurt (registračná značka)
*Eferding (okres)
*EF (skupina), švédska postrocková skupina
*EF Education, vzdelávacia a cestovná firma
*ejekčná frakcia, v medicíne
*The Elias Fund, neziskovka
*"electric field" - elektrické pole
*exafarad, jednotka SI
*Far Eastern Air Transport, kód IATA
*Fínsko, kód ICAO
*Objímka Canon EF

**Ef** je písmeno latinky (f) a cyriliky.
Canon EF-S 10-22mm

Objektív **Canon EF-S 10-22mm** 3.5-4.5 USM je široko až ultraširokouhlý zoom objektív pre digitálne zrkadlovky od spoločnosti Canon s objímkou EF-S. Objektív je rozsahom ekvivalentný ku 16-35&nbsp;mm na 35&nbsp;mm fotoaparáte. Jeho ohnisková vzdialenosť je 10 - 22 mm.

## Externé odkazy
* EFLens.com Technical Specifications 

10-22mm
Canon EF 16-35mm

Objektív **EF 16-35mm** je profesionálny širokouhlý objektív vyrábaný spoločnosťou Canon. Nahradil objektív EF 17-35mm 2.8L USM.
Používa EF objímku na prácu so sériou fotoaparátov EOS. Okrem predného člena je odolný voči prachu a vode a obsahuje diafragmu, ktorá zostáva takmer kruhová od  do 5.6. Jeho ohnisková vzdialenosť je 16 - 35 mm.

## Pozri aj
* Canon EF 17-40mm
* Canon EF-S 10-22mm

## Externé odkazy
* F2.8L (stránka firmy Canon)  
* Announcement (www.dpreview.com) 
* Landscape Photos Created With the '''16-35 L''' 

16-35mm
Fotografický objektív

[thumb|Fotografický objektív: Nikon's AF-S DX Zoom-Nikkor 18–70 f/3.5-4.5G IF-ED [zoom objektív.]]
thumb|1:2,8/50 Macro - 1:4-5.6/70-300 - 1:4-5.6/10-20
**Fotografický objektív** je optický objektív alebo sústava šošoviek použitá v spojení s telom fotoaparátu a mechanizmom tvoriacim obrázky objektov buď na fotografickom filme alebo na inom médiu schopnom uchovať obraz chemicky alebo elektronicky.

Aj keď v princípe by mala stačiť jednoduchá konvexná šošovka, v praxi sa využíva sústava tvorená z množstva optických šošovkových prvkov, ktorá je potrebná na opravu mnohých optických aberácií, ktoré vznikajú.

V princípe nie je žiadny rozdiel medzi objektívom použitým pre fotoaparát, teleskop, mikroskop alebo iné aparáty, ale detailný dizajn a konštrukcia sa líšia.

Objektív môže byť ku kamere pripevnený permanentne alebo môže byť zamieňateľný s inými objektívmi pokrývajúcimi rozdielne ohniskové vzdialenosti alebo majúce iné vlastnosti.

## Pozri aj

* Šošovka (optika)
* Telekonverter
* Slnečná clona
* Veľkoformátový objektív

## Externé odkazy
* Lens article at Camerapedia.org
Canon EF-S 17-55mm

Objektív **Canon EF-S 17-55mm 2.8 IS USM** je štandardný zoom objektív pre zrkadlovky Canon s objímkou EF-S. Zorný uhol je ekvivalentný ku 28-90&nbsp;mm na 35&nbsp;mm filmovom fotoaparáte. Objektív akceptuje 77&nbsp;mm filtre a slnečné clony. Jeho ohnisková vzdialenosť je 17 - 55 mm.

## Externé odkazy
* EFLens.com Technical Specifications 

Kategória:Objektívy Canon EF-S
Musil (priezvisko)

**Musil** je rozšírené české priezvisko, odvodené od slovesa '"musit". Najčastejšie je v mestách Praha, Brno, Blansko a Jihlava. Na Slovensku sa najviac vyskytuje v Dubnici nad Váhom a Bratislave.

## Známi nositelia
Pozri v článku Musil.

Kategória:České priezviská
Kategória:Priezviská v Česku
Kategória:Priezviská na Slovensku
Kategória:Priezviská v Rakúsku
Občianska platforma

**Občianska platforma** (*, *'PO**''<nowiki/>**)*' je [[Poľsko|poľská]] [[politická strana]]. Radí sa k [[Centrizmus|centristickým]] a [[Liberalizmus|liberálnym]] stranám, ale vo svojom programe má aj [[Konzervativizmus|konzervatívne]] body. 

Strana vznikla [[19. január]]a [[2001]], ale zaregistrovaná bola až [[5. marec|5. marca]] [[2002]] pod názvom *Platforma Obywatelska Rzeczypospolitej Polskiej* (*Občianska platforma Poľskej republiky''). Pôvodne sa mala oficiálne volať Platforma Obywatelska, ale pri registrácii ich predbehol politický protivník, ktorý si dal tento názov zaregistrovať.

Podľa stanov sú orgány strany zhodné s vedením parlamentného klubu, čo je jediné riešenie tohto typu v Poľsku. Predsedom PO je trojnásobný premiér Donald Tusk, ktorý v roku 2005 neúspešne kandidoval na poľského prezidenta a predsedom parlamentného klubu PO je Zbigniew Konwiński.

## Ideológia
PO podporuje registrované partnerstvá pre osoby rovnakého pohlavia, je však proti manželstvu párov rovnakého pohlavia a adopciám detí pármi rovnakého pohlavia. Strana taktiež podporuje uvoľnenie zákona o interrupcií, proti čomu sa stavala, keď bola vo vláde. Je proti legalizácii eutanázie,, obnoveniu trestu smrti a legalizácii takzvaných mäkkých drog. Strana zastáva antiimigračný postoj. Naopak presadzuje značné zmenšenie úlohy štátu v ekonomike, zavedenie rovnej dane, väčšinový volebný systém do Sejmu (dolnej komory), likvidáciu Senátu (hornej komory parlamentu), čiastočné školné na štátnych vysokých školách a finančnú spoluúčasť vo verejnom zdravotníctve a zverejnenie aktov tajných služieb komunistickej PLR.

## Volebné výsledky

### Sejm

## Referencie


## Iné projekty

## Externé odkazy
* Oficiálne stránky (po poľsky)

Kategória:Politické strany v Poľsku
Galis (priezvisko)

**Galis** je priezvisko, vyskytujúce sa aj na Slovensku, pričom najčastejšie je v obci Mútne (okres Námestovo), Vrútkach a Sučanoch (okres Martin).

## Známi nositelia
Pozri v článku Galis.

## Pozri aj
* Gális (priezvisko).

Kategória:Priezviská na Slovensku
Kategória:Priezviská v Česku
Gijsbertus Johannes Degenkamp

**Gijsbertus Johannes Degenkamp** (* 24. február 1895) bol holandský akademický maliar a esperantista. Napísal *60 rokov esperanta* *(Sesdek Jaroj de Esperanto)*, do esperanta preložil *[[Denník Anny Frankovej]]* *(Taglibro de Anne Frank)* a *[[Listy z Holandska]]* *(Leteroj el Nederlando)* Karla Čapka.

Kategória:Esperantisti
Kategória:Holandskí maliari
Vladimír Vašíček

**Vladimír Vašíček** (* 29. september 1919 - † 29. august 2003) bol český maliar, jeden z priekopníkov i klasikov českeho moderného a abstraktného maliarstva po 2. svetovej vojne.

## Dielo

Kyjov Bohuslavice bozi muka 02.jpg|Božie muky Bohuslavice
Kyjov Bohuslavice bozi muka 05.jpg|Božie muky Bohuslavice


## Externé odkazy
*Individuálné dokumentárné stránky
* Faktografické stránky
*Videopaleta - videostránky

Kategória:Českí maliari
Archimedes (kráter)

**Archimedes** je rozsiahly impaktný kráter na Mesiaci. Je pomenovaný po gréckom matematikovi Archimedovi.

Kategória:Impaktné krátery na Mesiaci
Kategória:Heslá Encyklopédie astronómie
Bratské krajiny

**Bratské krajiny** bol termín používaný v socialistickom Česko-Slovensku pre štáty s podobným štátnym zriadením a patriacim do rovnakého mocenského bloku, vedeného Sovietskym zväzom (preto sem nemôžeme zaradiť napr. Albánsko, Čínu alebo Socialistickú federatívnu republiku Juhoslávie).  

Patrili sem:

* Bulharská ľudová republika (BĽR)
* Kubánska republika (KR)
* Kórejská ľudovodemokratická republika (KĽDR)
* Maďarská ľudová republika (MĽR)
* Mongolská ľudová republika (MoĽR)
* Nemecká demokratická republika (NDR)
* Poľská ľudová republika (PĽR)
* Rumunská ľudová republika (RĽR)
* Vietnamská socialistická republika (VSR)
* Zväz sovietskych socialistických republík (ZSSR)

V obdobiach, keď socialistický tábor podporoval rozvojové krajiny ako v Afrike (Egypt, Líbya...), či na blízkom východe (Irak, Jordánsko...) alebo v juhovýchodnej Ázii (Laos, Kambodža...), boli prechodne aj tieto krajiny považované za bratské krajiny.

Kategória:Dejiny Slovenska
Alexandre Millerand

**Alexandre Millerand** (* 10. február 1859, Paríž – † 7. apríl 1943, Versailles) bol francúzsky socialistický politik. Bol premiérom francúzskej vlády od 20. januára do 23. septembra 1920 roku. V období od 23. septembra 1920 do 11. júna 1924 bol prezidentom Francúzska.

## Iné projekty

 

Kategória:Francúzski politici
Kategória:Prezidenti Francúzska
Kategória:Predsedovia vlády Francúzska
Kategória:Osobnosti z Versailles
Kategória:Rytieri Rádu slona
Kategória:Nositelia Radu bielej orlice
Georges Clemenceau

**Georges Benjamin Clemenceau** (* 28. september 1841, Mouilleron-en-Pareds, Francúzsko – † 24. november 1929 Paríž) bol francúzsky politik a novinár. Bol predsedom vlády Francúzska prvýkrát od 25. októbra 1906 do 24. júla 1909 a znova od 16. novembra 1917 do 20. januára 1920 za	Radikálnu stranu.

Prezývali ho aj "Tiger" francúzskej politiky. Od roku 1917 ministerský predseda s posilnenými právomocami. Po svojom menovaní vyhlásil: *„Môj programje vždy rovnaký: doma vediem vojnu, v zahraničnej politike vediem vojnu a povediem ju až do poslednej stvrťhodiny, a tá bude patriť nám."*

## Iné projekty

Kategória:Predsedovia vlády Francúzska
Kategória:Francúzski novinári
Kategória:Francúzske osobnosti prvej svetovej vojny
Ari

**Ari** môže byť:

* mesto v Taliansku, v regióne Abruzzo pozri Ari (Abruzzo)
* Atol na Maldivách, pozri Ari (atol)
* turistická destinácia na Maldivách, pozri Ari (Maldivy)
* astronomická skratka pre súhvezdie Baran
* prezývka rabína menom Isaac Luria (1534 – 1572)
* meno vo viacerých jazykoch, pozri Ari (meno)
* lev po hebrejsky, pozri Ari (lev)
* nemecký výrobca automobilov a niektoré z jeho značiek, pozri Ari-Motorfahrzeugbau GmbH
* postava v počítačovej hre 
* uhlíkatá hviezda V Ari

**ARI** môže byť:
* akútna respiratórna infekcia
* "Alcohol Related Illness"
* Army Research Institute americkej armády pre sociálne vedy
* Astronomisches Rechen-Institut, v Heidelbergu a Berlíne-Dahleme
* Autofahrer-Rundfunk-Informationssystem, bývalý nemecký systém dopravných oznamov
* Ayn Rand Institute
* Aberdeen Royal Infirmary, nemocnica v Aberdeene, Škótsku
* Automated Readability Index
* Afirmación para una República Igualitaria, politická strana v Argentíne
* Arizona Diamondbacks

## Pozri aj
* AriWord, textový procesor
Árjabhata (družica)

**Árjabhata** (Ariabhata) bola prvá indická umelá družica Zeme, vypustená sovietskou raketou Kosmos-3M 19. apríla 1975. Dosiahla dráhu 569 – 610 km, so sklonom 50,7°, obežnou dobou 96,4 min. Hmotnosť 360 kg. Bola pomenovaná po indickom astronómovi a matematikovi, ktorý žil v 5. storočí. Ariabhata registrovala aj rtg žiarenie z vesmíru, nabité častice zo Slnka a parametre vysokej atmosféry.

## Referencie

Kategória:Umelé družice Zeme
Kategória:Indické umelé družice
Kategória:Kozmonautika v 1975
Kategória:Zaniknuté družice
Kategória:Vedecké družice
Sphynx

**Sphynx** je druh mačky. Toto plemeno je charakteristické tým, že na tele nemá srsť.

## História
Prvé Sphynx sa údajne objavili medzi krátkosrstými mačatami v Kanade, no už predtým bola v Mexiku krátkodobo obľúbená mexická bezsrstá mačka, takže sa nedá povedať, že je to prvá bezsrstá mačka na svete. Existujú dohady, že už Aztékovia chovali podobné mačky.

## Povaha
Sphynx je veľmi inteligentná, prítulná, dôverčivá a hravá mačka. Vyžaduje neustálu pozornosť, je závislá na človeku. Veľmi dobre sa znáša s inými mačkami alebo psami v domácnosti.

Kategória:Plemená mačiek
Ariel

**Ariel** môže byť: 
* mužské i ženské meno hebrejského pôvodu, pozri Ariel (meno)
* vzdušný duch, dramatická postava zo Shakespearovej hry *Búrka*, pozri Ariel (Shakespeare)
* typ britských vedeckovýskumných družíc, pozri Ariel (družica)
* mesiac Urána, pozri Ariel (mesiac)
* druh vojenského robota, pozri Ariel (robot)
* cena Mexickej akadémie filmových umení a vied, pozri Ariel (ocenenie)
* prací prášok, pozri Ariel (prací prášok)
Zičiho palác

náhľad|Zičiho palác

**Zičiho palác** (staršie: **Zichyho palác**) je palác na Ventúrskej ulici číslo 9 v Bratislave. Bol dokončený v roku 1775 pre grófa Františka Zičiho. Vyniká elegantnou prísne klasicistickou fasádou, jeho vnútro je pôvodne gotické. Palác bol v osemdesiatych rokoch 20. storočia rekonštruovaný. V súčasnosti sa tu konajú svadobné obrady a koncerty.
Palác má rozľahlé nádvorie, v strede je fontána a socha leva s otvorenými ústami.

Kategória:Paláce v Bratislave
Kategória:Barokové stavby na Slovensku
Kategória:Klasicistické stavby na Slovensku
Pálffyho palác (Ventúrska)

**Pálffyho palác** je mestský barokový palác na Ventúrskej 10 v Bratislave. Má charakteristický portál ozdobený vojenskými trofejami, ktorý pripomína Leopolda Pálffyho, čo bol jeden z prvých majiteľov domu.

V roku 1762 tu údajne koncertoval šesťročný Wolfgang Amadeus Mozart, podľa iných zdrojov koncertoval v bývalom Pálffyho paláci na Zámockej ulici pod Bratislavským hradom.

center|thumb|Pamätná tabuľa

## Referencie

## Iné projekty
 

Kategória:Paláce v Bratislave
Kategória:Barokové stavby na Slovensku
ANASOFT APR

náhľad|Sídlo v Mlynskej doline 41 v Bratislave

**ANASOFT APR, s.r.o.** je slovenská spoločnosť podnikajúca vo sfére informačných technológií. Orientuje sa na poskytovanie služieb v oblasti bezpečnosti infraštruktúry informačných a komunikačných technológií, integrácie aplikácií, vývoja softvéru na mieru, kompozitných riešení, riadenia obchodných procesov, outsourcingu a logistiky a poradenstva.

Firma vznikla v roku 1993 a stabilne sa radí medzi 10 najrýchlejšie rastúcich IT firiem na slovenskom trhu (podľa rebríčka Trend TOP v IT zostavovaného od roku 2002). V rokoch 2005 a 2006 sa umiestnila v rebríčku Fast 50 (najrýchlejšie rastúce technologické spoločnosti v strednej Európe) a Fast 500 (pre región Európy, Afriky a Blízkeho východu), ktoré zostavuje spoločnosť Deloitte. 

Spoločnosť sa venuje aj filantropickej činnosti, za ktorú bola odmenená cenou Via Bona 2005 Nadácie Pontis. Založila Nadačný fond MyšLienka, ktorý spravuje Nadácia pre deti Slovenska a je zameraný na podporu vzdelávania skúsenosťou v oblasti prírodných vied. 

V roku 2006 sponzorovala spoločnosť literárnu cenu Anasoft litera za pôvodné slovenské prozaické dielo vydané v uplynulom roku, honorovanú sumou 200&nbsp;000 Sk, od 1.1.2009 sa suma zvýšila na 10&nbsp;000 EUR. Organizátorom ceny a literárneho festivalu je občianske združenie ars_litera.

V roku 2009 bol prezident spoločnosti Michal Hrabovec vymenovaný za Manažéra roka.

## Referencie

## Externé odkazy
* ANASOFT
* Anasoft litera 

Kategória:Podniky na Slovensku
Kategória:Softvérové podniky
Kategória:Podniky založené v 1993
Kategória:Anasoft litera
Algoritmus na výpočet dňa v týždni

V tomto článku je opísaný algoritmus na výpočet dňa v týždni pre ľubovoľný dátum.

## mod a div
a mod b (a modulo b) označuje zvyšok, ktorý zostane, keď a delíme b. Pre výpočet dňa v týždni je dôležitý zvyšok modulo 7.
Napríklad: 17 mod 7 = 3, lebo 17 / 7 je 2, zvyšok 3 
Celočíselný výsledok delenia (v hornom príklade 2) sa označuje a div b. Pre výpočet dňa v týždni je potrebné div 4.
Napríklad: 17 div 4 = 4 

## Výpočet
Pre výpočet je potrebných nasledujúcich päť cifier:

### Cifra dňa
Cifra dňa je deň v mesiaci mod 7.

### Cifra mesiaca
Cifra mesiaca (ktorú si treba zapamätať):
Január = 0, Február = 3, Marec = 3, Apríl = 6, Máj = 1, Jún = 4, Júl = 6, August = 2, September = 5, Október = 0, November = 3 a December = 5.
 
Január je nula. Ďalšie cifry sa dajú dopočítať zvyškom predchádzajúceho mesiaca mod 7:

Január má 31 dní a 31 mod 7 = 3, teda Február = 3 + 0 = 3. 
Február má 28 dní a 28 mod 7 = 0 a pre Marec túto 0 pripočítame ku 3 Februára a ako výsledok dostaneme opäť 3. 
Marec má 31 dní, 31 mod 7 = 3 a 3 + 3 = 6, teda Apríl = 6. 
Apríl má 30 dní, 30 mod 7 = 2, 6 + 2 = 8 a 8 mod 7 = 1, teda Máj = 1 atď. 

Zabudnuté čísla sa teda dajú dopočítať.

### Cifra roku
Zoberieme posledné dve cifry roku. Ku tomuto číslu pripočítame celočíselný výsledok delenia tohto čísla štyrmi. Určíme tento súčet modulo 7. Ak je rok ABCD, vypočítame teda:

(CD + (CD div 4)) mod 7. 

Napr.: 

Rok: 00 01 02 03 04 05 06 07 08 09 10 11 12 13 14 15 16 17 18 19 20 21 22 23 24 25 26 27 28 
Cifra: 0 1 2 3 5 6 0 1 3 4 5 6 1 2 3 4 6 0 1 2 4 5 6 0 2 3 4 5 0 

Ako vidíme, počíta sa stále o 1 ďalej, v priestupných rokoch o 2, po 6 sa pokracuje znova s 0. Tento cyklus sa opakuje každých 28 rokov, rok 1928 bol (keď sa dívame na dni v týždni) teda taký istý ako rok 1956 a rok 1984.

### Cifra storočia
Cifra storočia sa vypočíta formulkou : 
(AB mod 4 - 3) * (-2)

Je to 0 pre všetky roky, ktoré začínajú s 19, 23, 27. 
Je to 2 pre všetky roky, ktoré začínajú s 18, 22, 26. 
Je to 4 pre všetky roky, ktoré začínajú s 17, 21, 25. 
Je to 6 pre všetky roky, ktoré začínajú s 16, 20, 24.

Cyklus 400 rokov v Gregoriánskom kalendári má 146097 dní a ti sú deliteľné 7. Dni v týždni sa teda opakujú  každých 400 rokov, rok 2004 má napr. tie isté dni v týždni ako 1604, 2404, 2804 atď.

### Konečná cifra a oprava priestupného roku
Teraz všetky cifry sčítame a vypočítame tento súčet mod 7.
Doteraz sme pripočítali priestupný deň celému roku, výpočet je teda správny až od 1.3. Ak je dátum v Januári alebo Februári musíme teda 1 odpočítať od konečnej cifry (alebo 6 pripočítať ku konečnej cifre).

Podľa konečnej cifry teraz rozhodneme na ktorý deň hľadaný dátum padne resp. padol: 
0 = Nedeľa, 1 = Pondelok, 2 = Utorok, 3 = Streda, 4 = Štvrtok, 5 = Piatok, 6 = Sobota

## Príklady
14. Júl 1789

:1) 14 mod 7 = 0 
:2) Júl = 6 
:3) (89 + (89 div 4)) mod 7 = (89 + 22) mod 7 = 111 mod 7 = 6 
:4) (17 mod 4 - 3) * (-2) = (1 - 3) * (-2) = (-2) * (-2) = 4 
:5) (0 + 6 + 4 + 6) mod 7 = 2, žiadna oprava  

Bastila bola dobytá v utorok.
## Externé odkazy
*Počítadlo na výpočet dní podľa dátumu

Kategória:Algoritmy
Kategória:Kalendáre
Bukovohorská kultúra

**Bukovohorská kultúra** (názov podľa Bukových vrchov, po maď. *Bükk*, v Maďarsku) bola neolitická kultúra v severovýchodnom Maďarsku (najmä Boršodsko-abovsko-zemplínska župa) a na strednom a východnom Slovensku v rokoch 5000 – 4700 pred Kr. (alebo pred 5000) podľa nového datovania, resp. 4300 – 3900 pred Kr. podľa starého datovania.

Ojedinele prenikla do okolia Budapešti (Nagytétény), Sedmohradska, Moldavska, Podkarpatskej Rusi, južného Poľska, na juhozápadné Slovensko (pozri nižšie), na Moravu (Veletiny), do Dolného Rakúska (Draßburg) a južne od Maďarska (Crna Bara, Vlaška Jama).

Nasledovala po kultúre s východnou lineárnou keramikou. Vznikla asi z jej dvoch skupín nazývaných skupina Tiszadob-Kapušany a skupina Raškovce.

Na Slovensku bola časovo súčasná so želiezovskou skupinou na západe.

Delí sa na 4 stupne:
* stupeň A = stará bukovohorská kultúra
* stupeň AB = predklasická bukovohorská kultúra
* stupeň B = klasická bukovohorská kultúra
* stupeň C = mladá bukovohorská kultúra

Táto kultúra ťažila, spracúvala a obchodovala s obsidiánom. Sídliská mala na terasách vodných tokov, ale aj výšinné osady. Často osídľovali jaskyne (pozri nižšie). Keramika tejto kultúry patrí k najdokonalejším v neolite strednej Európy – je dobre vypálená, veľmi tenkostenná a má žlto, bielo alebo červeno inkrustovaný ornament.

Jaskyňa Domica predstavuje svojimi nálezmi aj rozlohou najdôležitejšiu lokalitu bukovohorskej kultúry.

Bukovohorská kultúra zanikla náhle a dodnes sa diskutuje o dôvodoch.

## Slovensko
Táto kultúra osídlila už aj hornatý Slovenský kras, Spiš (tu popri želiezovskej skupine; lokality Poprad-Matejovce, Gánovce, Žehra-Dreveník) a Šariš; ďalej prvýkrát vysoké kopce (Slanec, Veľký Šariš) a bohato osídlili aj jaskyne (napr. Domica-Aggtelek, Praslen, Ardovská jaskyňa, Jasovská jaskyňa, Čertova diera). V jaskyni Domica sú okrem iného nástenné kresby uhľom tejto kultúry. Ojedinele prenikla aj na juhozápadné Slovensko (Branč, Horné Lefantovce, Šarovce).

Bukovohorská kultúra je známa najmä bohato zdobenými hrnčiarskymi výrobkami (napr. osada v Šarišských Michaľanoch). Z územia východného Slovenska poznáme asi 120 nálezísk bukovohorskej kultúry.

Ku koncu bukovohorskej kultúry badať prítomnosť severných (skupina Samborzec) a juhovýchodných vplyvov (skupina Szakálhát), ktoré sa zistili v troch objektoch v Malých Raškovciach (nálezy dostali názov postbukovohorský zemplínsky typ).

## Zdroje
* bukovohorská kultúra. In: 
* https://web.archive.org/web/20080208152202/http://studarch.studnet.sk/users/archeo/bukova.html

Kategória:Archeologické kultúry v Maďarsku
Kategória:Archeologické kultúry v Rumunsku
Kategória:Archeologické kultúry na Slovensku
Kategória:Archeologické kultúry na Ukrajine
Kategória:Archeologické kultúry z neolitu
Michal Rešetka

**Michal Rešetka** (* 2. september 1794, Bobot – † 9. máj 1854, Horná Súča) bol slovenský rímskokatolícky kňaz, náboženský spisovateľ a editor. Študoval v Trenčíne. Pôsobil v Hornej Súči.

Je po ňom pomenovaná Verejná knižnica Michala Rešetku v Trenčíne a základná a materská škola v Hornej Súči.

## Externé odkazy
* Stručná biografia na oficiálnej stránke Verejnej knižnice Michala Rešetku v Trenčíne

Kategória:Slovenskí rímskokatolícki kňazi
Kategória:Slovenskí spisovatelia
Kategória:Osobnosti z Bobota
Šónen

**Šónen** (, ) je druh alebo žáner mangy, teda japonského komiksu, alebo anime, teda japonského animovaného seriálu alebo filmu orientovaného pre tínedžerských a starších chlapcov. Šónen mangy alebo anime sú prevažne akčné alebo dobrodružné.

## Zoznam ''šónen'' anime/mangy
* *[[Appleseed]]*
* *[[Astro]]*
* *[[Bleach (manga)|Bleach]]*
*Black Clover
* *[[D.Gray-man]]*
* *[[Death Note]]*
* *[[Digimon]]*
* *[[Dragon Ball]]*
* *[[Erementar Gerad]]*
* Fairy Tail
* *[[Full Metal Alchemist]]*
* *[[Hikaru no Go]]*
* *[[Jakitate!! Japan]]*
* *[[Kannazuki no Miko]]*
* *[[Kiba]]*
* *[[Muteki Kanban Musume]]*
* *[[Naruto]]*
* *[[Pokémon]]*
* *[[Ruróni Kenšin]]*
* *[[Sajonara Zecubó Sensei]]*
* *[[Šaman King]]*
* *[[Shingeki no Kyojin]]*
* *[[The Vision of Escaflowne]]*
* *[[Yu-Gi-Oh]]*

Kategória:Anime a manga žánre
Kategória:Japonské výrazy
Nadačný fond MyšLienka

**Nadačný fond MyšLienka** bol založený v roku 2004 spoločnosťou Anasoft APR a Nadáciou pre deti Slovenska, ktorá ho aj spravuje. Finančné prostriedky fondu sú určené na podporu vzdelávania formou skúsenosti. Grantový program je otvorený pre projekty zamerané na zážitkové formy vzdelávania v oblastiach technických a prírodných vied, ktoré sú určené pre deti a mladých ľudí.

## Externé odkazy
Nadačný fond MyšLienka 

Kategória:Neziskové organizácie
Ariane

right|thumb|Ariane 4
thumb|Ariane EPS 5
**Ariane** je séria európskych civilných nosných rakiet. Názov pochádza z francúzskej výslovnosti mytologickej postavy Ariadny. Ariane je aj názov druhu kolibríka. 

Ariane sú používané už od roku 1979. Zatiaľ bolo do prevádzky zaradených 5 sérií rakiet. V súčasnosti sa používa hlavne Ariane 5 (nosnosť až 20 ton) a to na vynášanie satelitov a telekomunikačných družíc pre Európsku Vesmírnu Agentúru. Ariane má 4 stupne a ako kozmodróm používa Guyanské stredisko pre vesmír (Francúzska Guyana). Ariane bola navrhnutá po neúspechu prvej rakety Europa. 

* Ariane 1 (19791986) 
* Ariane 2 (19861989) 
* Ariane 3 (19841989) 
* Ariane 4 (19882003) 
* Ariane 5 (od roku 1996) 
* Ariane 6 (skúšobný let plánovaný na rok 2023) 

## Iné projekty

Kategória:Nosné rakety ESA
Ariel (družica)

**Ariel** je séria britských vedeckovýskumných družíc určených na výskum ionosféry, slnečného a rtg žiarenia a na rádioastronomické výskumy. Ariel 1 štartovala 26. apríla 1962 zo základne Mys Canaveral pomocou americkej nosnej rakety Delta ako prvá družica tretej krajiny po ZSSR a USA. Družice mali hmotnosť 68-133 kg a pohybovali sa vo výškach 285-1&nbsp;360 km, so sklonom S1-83°.

Kategória:Umelé družice Zeme
Kategória:Astronomické družice
Kategória:Kozmonautika v Spojenom kráľovstve
Rádio FM

**Rádio _FM** je hudobná rozhlasová stanica Slovenského rozhlasu, prezentujúca alternatívne hudobné žánre s výrazným zastúpením slovenskej hudby.

Vo večernom vysielaní sa orientuje na okrajové hudobné žánre ako worldmusic, ambient, dubstep, IDM, electro, folktronica, glitch, new school, old school, alternatívny rock, hip-hop, drum and bass, breakbeat, UK garage, Nu jazz, house, hard rock, metal. Podľa dramaturga rádia Daniela Baláža je poslaním Rádia FM podporovať inakosť, nie hlavný prúd.

## Dejiny
náhľad|Vysielacie štúdio Rádia FM|vľavo
História mládežníckeho okruhu Československého rozhlasu sa začala písať 5. januára 1987, kedy vznikol popoludňajší blok pre mládež – *Rádio Elán*.

4. septembra 1989 združením slovenského programového bloku Rádio Elán a českého *Mikrofórum* vznikol federálny mládežnícky programový okruh E + M, ktorý zanikol 31. decembra 1990.

4. marca 1991 vzniklo *Rock FM Rádio*. Ako prvé na Slovensku začalo 1. januára 1992 s 24 hodinovým vysielaním.

3. novembra 2004 sa tento okruh SRo premenoval na Rádio _FM a podstatne zmenil aj svoj formát.

Ako prvé médium na Slovensku ponúka podcasting.

## Vysielače

Slovenský rozhlas vysiela od februára 2009 na frekvenciách s poznámkou v čase od 6:00 do 18:00 program Rádia Patria v maďarskom jazyku.

Rádio je zaradené aj v 3. (verejnoprávnom) multiplexe DVB-T a od decembra 2015 aj v multiplexe digitálneho rozhlasu.

URL adresa vysielania: http://live.slovakradio.sk:8000/FM_256.mp3

## Počúvanosť
Rádio FM bolo s počúvanosťou 2,56 % deviatou najpočúvanejšou rozhlasovou stanicou na Slovensku v 2. a 3. kvartáli 2017, podľa prieskumu Market & Media & Lifestyle spoločnosti Median SK.

## Referencie

## Externé odkazy
* Oficiálna stránka
* Počúvanosť
* Webkamera
* Online vysielanie

Kategória:Slovenský rozhlas
Kategória:Vzniklo v 2004
Tunika (plášťovce)

**Tunika** alebo **plášť** je plášť, ktorý majú na tele všetky plášťovce (Tunicata). Je tvorená tunicínom. Salpy majú rôsolovitú tuniku.

Kategória:Zoológia
Roman Dmowski

**Roman Stanisław Dmowski** (* 9. august 1864, Varšava, Poľsko – † 2. január 1939, Drozdowo) bol poľský politik a štátnik, spoluzakladateľ a ideológ poľskej Národnej demokracie.

Po prvej svetovej vojne zastupoval Poľsko na Parížskej mierovej konferencii a za Poľsko podpísal Versaillskú zmluvu. V roku 1922 sa stal čestným predsedom Všepoľskej mládeže a od októbra do decembra 1923 bol ministrom zahraničných vecí vo vláde W. Witosa.

V novembri 2006 mu vo Varšave odhalili sochu, jej odhalenie vyvolalo určité protesty zo strany poľskej ľavice.

## Iné projekty

Kategória:Poľskí politici
Kategória:Absolventi Varšavskej univerzity
Kategória:Osobnosti z Varšavy